Source: http://public.mkab.hu/dev/dontesek.nsf/0/5A47839F51300F5CC125842C005BABE3?OpenDocument
Timestamp: 2020-05-31 15:24:42+00:00

Document:
IV/00921/2019
. IV/00921/2019
Első irat érkezett: 05/28/2019
Az ügy tárgya: A Fővárosi Törvényszék 10.Kpkf.670.087/2019/2. számú végzése elleni alkotmányjogi panasz (teljesítési bírság)
Az indítványozó - az Abtv. 27. §-a alapján - a Fővárosi Törvényszék 10.Kpkf.670.087/2019/2. számú végzése és a Győri Közigazgatási és Munkaügyi Bíróság 1.K.27.376/2018/13. számú végzése alaptörvény-ellenességének megállapítását és megsemmisítését kérte az Alkotmánybíróságtól.
Az indítványozó menekültügyi hatóság a menekültügyi eljárásban hozott határozatával a perbeli felperes elismerés iránti kérelmét elutasította, és megállapította, hogy a felperes vonatkozásában a visszaküldés tilalma nem áll fenn. A felperes keresete nyomán a bíróság az alperes határozatát hatályon kívül helyezte és az alperest új eljárás lefolytatására kötelezte. Az alperes hatóság a megismételt eljárásban hozott határozatával a felperes elismerés iránti kérelmét mind a menekültkénti, mind az oltalmazottkénti elismerés tekintetében elutasította, és megállapította, hogy a felperes tekintetében a visszaküldés tilalma nem áll fenn.
E megismételt eljárásban hozott határozat ellen a felperes közigazgatási pert indított, amelynek során a bíróság a folyamatban lévő előzetes döntéshozatal elbírálásáig az eljárását felfüggesztette. Ezzel párhuzamosan a felperes a bíróság új eljárásra kötelező ítélet teljesítésének kikényszerítésére irányuló közigazgatási bírósági eljárást kezdeményezett. A teljesítési eljárásban eljáró elsőfokú bíróság az indítványozót 1.000.000 forint teljesítési bírsággal sújtotta.
Az indítványozó álláspontja szerint a teljesítési bírságot kiszabó végzés sértette az Alaptörvény XXVIII. cikk (1) bekezdésében foglalt tisztességes bírósági eljáráshoz való jogát, mivel a bírság kiszabásának alapjául szolgáló jogszabályi feltétel nem teljesült, mivel a kikényszeríthető jogerős bírósági döntést a bíróság a folyamatban lévő előzetes döntéshozatali eljárás miatti felfüggesztés miatt még nem hozta meg.
Fővárosi Törvényszék 10.Kpkf.670.087/2019/2. számú végzés, Győri Közigazgatási és Munkaügyi Bíróság 1.K.27.376/2018/13. számú végzés
IV_921_0_2019_indítvány_anonim.pdf IV_921_3_2019_indkieg_anonim.pdf

References: Bíróság 
 bíróság 
 bíróság 
 bíróság 
 bíróság 
 bíróság 
 Bíróság